Saksan viranomaiset häätävät ilmastoaktivisteja ikivanhasta Hambachin metsästä, jonka energiayhtiö RWE haluaa hakata päästäkseen käsiksi sen alla oleviin ruskohiilivarantoihin.

Kuuden viime vuoden ajan ryhmä ympäristöaktivisteja on asunut puihin rakentamissaan majoissa Hambachin ikivanhassa metsässä Länsi-Saksassa lähellä Kölniä suojellakseen aluetta hiilikaivokselta.

Nyt Saksan viranomaiset ja metsän omistava energiayhtiö ovat saaneet aktivisteista tarpeekseen ja aloittaneet puumajojen purkamisen.